সম্রাট অশোকের লেখমালা (Inscriptions of Ashoka )
Channel: LEARNING HISTORY
Date: 2020-05-09

মৌর্য সম্রাট অশোকের রাজত্বকালের আকর ঐতিহাসিক উপাদান হল তাঁরই উদ্যোগে উৎকীর্ণ লেখমালা । অশোকের লেখমালা গিরিলেখ , স্তম্ভলেখ ও গুহালেখ -এই তিনভাগে বিভক্ত । গিরিলেখ আবার ১৪টি মুখ্যগিরিলেখ এবং ২টি গৌণ গিরিলেখতে বিভক্ত । স্তম্ভলেখগুলিও যথাক্রমে ৭টি মুখ্য স্তম্ভ লেখ এবং ৬টি গৌণ স্তম্ভ লেখতে বিভক্ত । মুখ্য গিরিস্তম্ভগুলির প্রাপ্তিস্থান হল আফগানিস্তানের সর-ই-কুনা , পাকিস্তানের শাহবাজগড়ি ও মানসেরা , হিমাচল প্রদেশের কালসি , গুজরাটের গিরনার , মহারাষ্ট্রের সোপারা , অন্ধ্রপ্রদেশের এডাগুরি , কর্ণাটকের সণ্ণতি , ওড়িশার ধৌলি ও জগৌরা । অন্যান্য লেখমালা ভারতের নানান প্রান্তে পাওয়া গিয়েছে । প্রাকৃত ভাষায় ব্রাহ্মী ও খরোস্টি হরফে অধিকাংশ লেখমালা উৎকীর্ণ হলে  গ্রিক ও অ্যারামাইক ভাষায় উত্তর-পশ্চিম সীমান্ত প্রদেশের লেখমালা উৎকীর্ণ । অশোকের প্রচারিত ধম্ম , প্রশাসনিক সিদ্ধান্ত , সামাজিক ও নৈতিক বিধান লেখমালাগুলির বিষয়বস্তু ছিল । অশোকের লেখমালাগুলির পাঠোদ্ধার করেন জেমস প্রিন্সেপ ১৮৩৭খ্রিস্টাব্দে ।